সকাল ৮:৩০ এ বিশ্ববিদ্যালয়ের একাডেমিক ভবনের সামনে থেকে এক মঙ্গল শোভাযাত্রা বের হয়ে ক্যাম্পাসের বিভিন্ন সড়ক প্রদক্ষিণ করে বিশ্ববিদ্যালয়ের কেন্দ্রীয় খেলার মাঠে এসে শেষ হয়। শোভাযাত্রায় বাঙ্গালি সংস্কৃতির বিভিন্ন উপকরণ ঢেঁকি, কুলা, তবলা, পালকি, মাছ সহ বিভিন্ন দিক তুলে ধরা হয়। সকাল ৯ টায় কেন্দ্রীয় খেলার মাঠে হাড়ি ভাঙ্গা সহ গ্রামীণ বিভিন্ন খেলাধুলার শুভ উদ্বোধন করেন ভাইস-চ্যান্সেলর প্রফেসর ড. মোঃ হারুনর রশীদ। এসময় প্রো-ভাইস চ্যান্সেলর প্রফেসর মোহাম্মদ আলী, শিক্ষক সমিতির সভাপতি প্রফেসর ড. মোঃ ফজলুল হক ও রেজিস্ট্রার প্রফেসর ড. স্বদেশ চন্দ্র সামন্ত সহ বিশ্ববিদ্যালয়ের সর্বস্তরের শিক্ষক, কর্মকর্তা, কর্মচারী ও শিক্ষার্থীবৃন্দ উপস্থিত ছিলেন।